**Общинска служба по земеделие – Нова Загора**, на основание чл. 18д, ал. 4 от ППЗСПЗЗ съобщава на всички заинтересовани лица, в срок 14 дни след обнародването в „Държавен вестник“ да се явят в сградата на кметство с. Кортен за съвместно уточняване границите на земеделските земи, разположени на териториите по §4 от ПЗР на ЗСПЗЗ във връзка с изработването на помощни планове, планове на новообразуваните имоти и регистри към тях, в графичен и цифров вид на земи, предоставени за ползване на граждани въз основа на актове, посочени в §4 от ПЗР на ЗСПЗЗ на територията на общ. Нова Загора, с. Кортен (ЕКТТЕ 38683) – м. „Мечи камък – запад“, м. „Мечи камък – изток“, м.„ Щоките“, м.„ Ценино – запад“.

Уточняването със заявителите на границите на земеделските земи (анкетирането) ще се извърши по график по дати и местности, който започва 14 дни след обнародване на обявлението в „Държавен вестник“ . Графикът е изложен в сградата на Общинската служба по земеделие – гр. Нова Загора и кметството на с. Кортен.

При явяване, бившите собственици да представят на фирмата изпълнител решенията на ПК – гр. Нова Загора (ОСЗ), за признато право на собственост в територията по § 4, а ползвателите – документите за учредяване на права (заповед на кмета, удостоверения, протоколи за оценка, вносни бележки за плащане и др.). Земите с неустановени граници поради неявяване на заявителите или упълномощени от тях лица на основание чл. 18д, ал. 5 ППЗСПЗЗ се предоставят за стопанисване на общината.